18. novembar

18. novembar / studeni (18. 11) jest 322. dan godine po gregorijanskom kalendaru (323. u prestupnoj godini). Do kraja godine ima još 43 dana.

 Događaji 
 1095 – Papa Urban II sazvao koncil u Clermontu kako bi razgovarao o Prvom križarskom pohodu na Svetu Zemlju.
 1307 – Prema legendi, Wilhelm Tell strijelom skinuo jabuku sa sinove glave.
 1477 – William Caxton štampao prvu knjigu na engleskom jeziku.
 1493 – Kristofor Kolumbo prvi put ugledao Portoriko na čiju će obalu pristati idući dan i nazvati je San Juan Batista.
 1739 – Osmanlijskom carstvu su Beogradskim mirom, poslije 21 godine pod Austrijom, ponovo pripali Beograd i sve teritorije sjeverno od Zapadne Morave.
 1865 – Priča Marka Twaina "The Celebrated Jumping Frog of Calaveras County" objavljena u New Yorku.
 1905 – Danski princ Karlo postaje kralj Haakon VII od Norveške.
 1909 – Dva američka ratna broda poslana u Nikaragvu nakon što je diktator José Santos Zelaya ubio 500 revolucionara, među kojima su bila dva Amerikanca.
 1918 – Latvija proglasila nezavisnost.
 1926 – George Bernard Shaw odbija novac od Nobelove nagrade: "Mogu oprostiti Alfredu Nobelu što je izumio dinamit, ali samo je neprijatelj u ljudskoj formi mogao izumiti Nobelovu nagradu."
 1928 – Prikazan  "Parobrod Willie", prvi posve sinhronizirani animirani film. Režirali su ga Walt Disney i Ub Iwerks, a glavni junaci su, po drugi put, bili Mickey i Minnie Mouse.
 1943 – Drugi svjetski rat: 440 aviona britanskog Kraljevskog zrakoplovstva je bombardiralo Berlin.
 1959 – Premijera filma Ben Hur Williama Wylera u New Yorku
 1971 – Rock grupa Led Zeppelin objavljuje neimenovani album na kojem se nalaze rock klasici poput pjesama "Rock & Roll" i "Stairway to Heaven".
 1978 – Članovi sekte "People's Temple", koju je predvodio Jim Jones, izvršili masovno samoubistvo u Jonestownu (Gvajana); 913 mrtvih, uključujući 276 djece.
 1982 – Duk Koo Kim neočekivano umire od ozlijeda koje je pretrpio u bokserskom meču, nakon 14 rundi sa Rayjom Mancinijem. Posljedica toga bio je niz reformi u boksu.
 1987 – 31 osoba poginula u velikom požaru King's Crossa - najprometnije postaje podzemne željeznice u Londonu.
 1988 – Američki predsjednik Ronald Reagan potpisao zakon o smrtnoj kazni dilerima droge.
 1990 – Održani prvi Opći izbori u SR Bosni i Hercegovini;
 1991 – Mate Boban proglasio hrvatsku državu u zapadnoj Hercegovini pod imenom "Hrvatska zajednica Herceg-Bosna", koja je kasnije, 28. augusta 1993. preimenovana u "Hrvatsku republiku".
 1991 – Nakon višemjesečnih teških borba, okupiran hrvatski grad Vukovar.
 1991 – Sobranje Makedonije usvojilo Ustav koji je tu bivšu jugoslovensku republiku označio kao nezavisnu državu u postojećim administrativnim granicama. Od 120 poslanika za Ustav su glasala 92.
 1996 – Požar u tunelu La Manche.
 1998 – Alice McDermott dobila nagradu National Book Award za svoj roman "Charming Billy".
 2002 – Inspektori za nuklearno oružje UN-a, predvođeni Hansom Blixom stižu u Irak.
 2004 – Rusija službeno ratificirala Protokol iz Kyota
 2006.
 Britanski premijer Tony Blair, u intervjuu za TV Al Jazeera, priznao da je vojna intervencija u Iraku, koju je predvodio SAD, od samog početka bila greška.
 U poplavama u provinciji Badgis (Afganistan) poginule su 53 osobe, a na desetine ljudi se vode nestalim.
 U sarajevskom hotelu Aqua, Lejla Adrović iz Tuzle izabrana je za Miss BiH.
 Okupljanjem bivših logoraša na Manjači obilježena je 14. godišnjica zatvaranja logora Manjača kraj Banje Luke.
 U okviru osmog Balkan Black Box festivala filma i kulture jugoistočne Evrope u Berlinu premijerno je prikazan dokumentarni film Zehrudina Isakovića "Povelja Kulina bana".

 Rođeni 
 18. vijek 
 1786 – Carl Maria von Weber, njemački kompozitor
 1787 – Louis Daguerre, francuski umjetnik i hemičar

 19. vijek 
 1832 – Adolf Erik Nordenskiöld, švedski istraživač
 1836 – Sir William S. Gilbert, engleski dramatičar
 1836 – Cesare Lombroso, italijanski psihijatar i osnivač moderne kriminologije
 1839 – August Kundt, njemački fizičar
 1874 – Clarence Day, američki književnik
 1882 – Jacques Maritain, francuski filozof
 1898 – Antun Branko Šimić, bosanskohercegovački i hrvatski pjesnik i esejist

 20. vijek 
 1901 – George Horace Gallup, američki sociolog-statističar
 1906.
 Klaus Mann, njemački pisac
 George Wald, američki hemičar i dobitnik Nobelove nagrade za medicinu
 1907 – Compay Segundo, kubanski muzičar (Buena Vista Social Club)
 1938 – Corrado Varesco, italijanski biatlonac
 1939 – Margaret Atwood, kanadska književnica
 1940 – Qaboos ibn Sa’id, omanski sultan
 1942 – Linda Evans, američka glumica ("Dinastija")
 1945 – Roger Bean, britanski biatlonac
 1946 – Alan Dean Foster, američki književnik
 1949 – Blagoje Govedarica, jugoslavenski i bosanskohercegovački arheolog
 1953 – Alan Moore, engleski romanopisac i tvorac stripova
 1960 – Kim Wilde, engleska pjevačica
 1961 – Anton Lengauer-Stockner, austrijski biatlonac
 1966 – Jorge Camacho, španski pjesnik
 1968 – Owen Wilson, američki glumac
 1969 – Sam Cassell, američki košarkaš
 1978 – Damien Johnson, irski nogometaš
 1997 – Kamila Żuk, poljska biatlonka

 21. vijek 
 2004 – Marisa Emonts, belgijska biatlonka

 Umrli 
 19. vijek 
 1886 – Chester A. Arthur, američki političar, 21. predsjednik SAD-a.

 20. vijek 
 1922 – Marcel Proust, francuski književnik
 1941 – Walther Hermann Nernst, njemački fizičar i hemičar
 1962 – Niels Bohr, danski fizičar i hemičar
 1977 – Kurt von Schuschnigg, austrijski političar i državni kancelar u periodu 1934–1938.
 1986 –  Ljupčo Arsov, narodni heroj Jugoslavije.

 Praznici 
 Latvija – Dan nezavisnosti (1918)
 Eid Al Istiqulal: Nacionalni praznik u Maroku (Dan nezavisnosti)

 Vanjski linkovi 

 Na današnji dan (18. novembar), BBC.co.uk 
 Na današnji dan (18. novembar), nytimes.com 

*-18